[{"text_idx": "#000000", "text": "Narva kunstiresidentuur kuulutab va\u0308lja konkursi na\u0308ituse-, haridus- ja loomeprojektidele."}, {"text_idx": "#000001", "text": "Narva kunstiresidentuur (NART) on kultuuriplatvorm, mille keskmes on rahvusvaheliste kunstiresidentuuride korraldamine, kuid olulisel kohal on ka avalik programm. Loome- ja ku\u0308lastuskeskkonnana on programmi osaks kunstina\u0308itused ning kunstile suunatud to\u0308o\u0308toad, loengud ja muud avalikud u\u0308ritused ning u\u0308rituste sarjad. NART soosib kultuuridevahelist su\u0308nergiat ja valdkonnau\u0308lest koosto\u0308o\u0308d, ning muudab Eesti kunstielu rahvusvahelisemaks. NARTi fookuseks on praegu just Narva kultuurielu rikastamine ning pu\u0308u\u0308d leida paremat kontakti kohaliku kogukonnaga. Seepa\u0308rast on konkursile oodatud projektid, millel on potentsiaali ko\u0303netada narvakaid ja pakkuda sellele sihtru\u0308hmale aktraktiivseid kultuuri- ja kunstielamusi. Konkursi ta\u0308htaeg on 17. aprill kell 23:59 Eesti aja ja\u0308rgi."}, {"text_idx": "#000002", "text": "NART asub Eesti-Vene piiril Narvas ajaloolises Kreenholmi asumis historitsistlikus villas, mis algselt ehitati Kreenholmi Manufaktuuri direktorile. Hoone esimesel korrusel on galeriivalgustitega varustatud na\u0308itusesaalid, teisel korrusel on retroho\u0303nguline kinosaal. Na\u0308itusesaalid on jaotatud mo\u0303tteliselt kaheks. Pikemaajalised na\u0308ituseprojektid asuvad hoone idatiivas (200m2), kuhu on vo\u0303imalik panna ka mahulisi teoseid. Hoone la\u0308a\u0308neosas on paar mitmeotstarbelist saali, kuhu sobivad eeska\u0308tt seintele paigutatavad teosed. Samuti on plaanis avada trepigalerii lu\u0308hiajaliste na\u0308ituste jaoks. NART ootab ka projekte, mis kasutavad na\u0308iteks Kreenholmi tehase territooriumi vo\u0303i Narva linnaruumi."}, {"text_idx": "#000003", "text": "NART pakub projektidele oma kultuuriplatformi, atraktiivset na\u0308ituse- ja u\u0308rituspinda, na\u0308ituse ja\u0308relvalvet ning informatsiooni jagamist oma kommunikatsioonikanalite kaudu. Kulud, mis on seotud na\u0308ituse u\u0308lespaneku, produktsiooni, kommunikatsiooni vo\u0303i u\u0308rituste korraldusega katab projekti autor. NART saab va\u0308ljastada kinnituskirja toetuste taotlemiseks. Projektimeeskonnalt oodatakse, et nad on projektiga seotud kuni na\u0308ituste vo\u0303i u\u0308rituste lo\u0303puni. Na\u0308ituseprojekti puhul oodatakse, et taotleja pakub va\u0308lja ka na\u0308itusega kaasaska\u0308ivad su\u0308ndmused ja/vo\u0303i haridustegevused. Samas vo\u0303ib esitada ka projekte veel arenguja\u0308rgus ideedest, kus koosto\u0308o\u0308s NARTi tiimiga moodustatakse terviklik plaan. Va\u0308ljapakutud projektid vo\u0303ivad alata 2022. aasta varasuvel, ning na\u0308ituse- ja u\u0308rituseplaan koostatakse kuni ja\u0308rgmise hooajani, ehk 2023 suveni. Mahukate projektide puhul tehakse plaan pikemakski. NARTi programmi konkursi projekte hindab z\u030cu\u0308rii. Teated projektide valituks osutumise kohta saadame mai alguses."}, {"text_idx": "#000005", "text": "Lae fail u\u0308les siin: palume esitada inglise keeles. Juhul kui on soovi teha seda mo\u0303nes teises keeles, palume vo\u0303tta u\u0308hendust korraldajatega."}, {"text_idx": "#000006", "text": "Lisainfo:Johanna RannulaNarva kunstiresidentuuri juht+372 59177795johanna.rannula@artun.ee"}]